આજથી ચાર દાયકા પહેલાં હૃષીકેશ મુખરજી પોતાની ‘અભિમાન’ ફિલ્મમાં બતાવી ગયા છે કે પત્ની સહેજ વધુ પૉપ્યુલર થાય તો પતિ ઈષ્ર્યામાં બળી મરે છે. આજે કહેવાતી આધુનિક ફિલ્મમાં રોલ રિવર્સલ થાય તો પણ એવું જ થાય? ઈવન બન્નેનાં ફીલ્ડ અલગ હોય, મહત્વાકાંક્ષાઓ અલગ હોય અને બન્ને એકબીજાની સ્પર્ધામાં ન હોય ત્યારે પણ? એ રીતે તો આ ફિલ્મ એવાં કેટલાંય વર્તમાન દંપતીના જીવનસાથીઓને પણ અન્યાય કરે છે જે સ્પાઉઝની સફળતાથી અસલામતી અનુભવવાને બદલે ગૌરવ અનુભવે છે.